**Telenor India**  (tidligere Telewings) (merkenavn **Uninor**) var et indisk mobilselskap eid av Telenor. Selskapet hadde generell telelisens og 20-årige lisenser for 2G mobiltelefoni i alle 22 telekretser i India, og disponerte frekvenser i 21 av 22 kretser. Telenor India hadde 1 800 ansatte og hovedkvarter like sør for Delhi. Selskapet var ved starten i 2009 eid med 67,25 % av Telenor og 32,75 % av Unitech Group, og startet mobilvirksomhet i fjerde kvartal av 2009. 

Administrerende direktør 2009-2010 var Stein-Erik Vellan som tidligere var administrerende direktør for Telenor Serbia. Høsten 2010 overtok Telenors Asia-sjef Sigve Brekke som leder for Uninor. Den 14. mai 2018 ble det klart at myndighetene godkjenner at Bharti Airtel overtar Telenor sin virksomhet i India, etter at de inngikk en avtale om ovedragelse i februar 2017.

Historie
--------

Selskapet Unitech Wireless var fram til mars 2009 en del av det indiske multiindustri-selskapet Unitech Group, som eies av Ramesh Chandra. I 2008 fikk Unitech Wireless lisens for mobiltelefoni i 21 av 22 telekretser i India. I januar 2009 gjorde Telenor avtale med Chandra om 60 % aksjeovertakelse i selskapet, for 1,2 mrd US$, med opsjon om inntil 74 % utenlandsk eierandel på sikt. Telenors aksjeandel er 33 % fra mars, 49 % fra mai og 67,25 % fra november 2009. Den 19. oktober godkjente myndigheten *Indian Cabinet Committee of Economic Affairs (CCEA)* formelt Telenors majoritetsandel. Selskapet hadde i mellomtiden endret navn fra Unitech Wireless til *Uninor*.

Strategi og organisering
------------------------

Telenor skal gjennom Uninor bygge ut en mobildekning med 40 000 basestasjoner som vil dekke anslagsvis 60 % av befolkningen. Uninor er India's åttende nasjonale mobiloperatør, og konkurrerer i et marked med ytterligere 5-6 regionale eller lokale tilbydere. Selskapet sikter inn mot 8 % markedsandel, og salg gjennom 1 million salgssteder i løpet av tre år. I India har 350 millioner mennesker mobiltelefon, mens 800 millioner ikke har anskaffet mobiltelefon ennå. Dette utgjør verdens største reserve av ikke-betjente, potensielle mobilkunder.

Idag har selskapet frekvenser av 4,4 MHz bredde i 21 sirkler, og dekker dermed potensielt 1 135 millioner innbyggere, godt over 95 % av befolkningen. India har regulert rett til samtrafikk med andre operatører, og nasjonal roaming i telekretser hvor man ikke har dekning. Det er også regulert basestasjonsdeling (site sharing) mellom mobiloperatører i India, og 11. februar 2009 avtalte Uninor linjeleie (transmisjon) og deling av 22 000 basestasjoner med Tata Teleservice, som tilhører det indiske konglomeratet Tata Group. I august 2009 sikret Uninor et lån på 50 mrd rupi fra State Bank of India (SBI.BO) for å finansiere mobilutbyggingen.

Uninor har hovedkvarter i Gurgaon like sør for Delhi, og 11 regionkontorer som hvert dekker en eller flere telekretser. Hovedkontorene er:

* Chennai – Chennai, Tamil Nadu & Kerala
* Bangalore – Karnataka
* Hyderabad – Andhra Pradesh
* Kolkata – Kolkata, West Bengal & Orissa
* Delhi / Noida (NCR) – Delhi, Western Uttar Pradesh, Uttarakhand & Rajasthan
* Patna – Bihar & Jharkhand Circle
* Mumbai – Mumbai, Maharashtra & Gujarat
* Lucknow
* Guwahati
* Chandigarh
* Indore

Den svært raske starten av mobiltjenester, samme år som selskapet ble dannet, fant sted gjennom outsourcing av IT-tjenester og -nettverk, og deling av basestasjoner med Tata Group. Uninor har avtale om IT-tjenester fra selskapet Wipro, og kjøper nettverk, basestasjoner og radioutstyr fra Alcatel-Lucent, Huawei Technologies India og Ericsson.

Referanser
----------

1. ↑   e24.no[Hentet fra Wikidata]
2. ↑  Total Telecom: India's Unitech Wireless renamed Uninor. September 23, 2009.
3. ↑  - UNIFIED ACCESS SERVICE LICENCEES[*død lenke*].
4. ↑  Seljehaug, John Inge. «Godkjenner Telenor India-overtakelse - hegnar.no» **(norsk)**. Besøkt 9. august 2018.
5. ↑  Telenor Arkivert 30. desember 2009 hos Wayback Machine. - «Telenor entering India», 13. februar 2009.
6. ↑  Telenor.com - Approval of Unitech Wireless’ application to increase foreign shareholding announced Arkivert 25. november 2009 hos Wayback Machine.. October 16, 2009.
7. ↑  Telenor Arkivert 30. desember 2009 hos Wayback Machine. - «Telenor entering India», 13. februar 2009, side 4.
8. ↑  MediaNama - Unitech Wireless Rebrands As Uninor; Operational Hubs, Challenges. September 24, 2009.
9. ↑  Reuters – «India Unitech Wireless gets $1 bln loan from SBI», 18. august 2009.
10. ↑  MediaNama – Unitech Wireless Rebrands As Uninor; Operational Hubs, Challenges. September 24, 2009.

Eksterne lenker
---------------

* Offisielt nettsted Rediger på Wikidata
* Official Website of Indian Telecom Regulatory Authority